پِسو

پِسُّوْ (انگریزی: Flea) سائپفوناپٹیرا (Siphonaptera) قِسم دے زمینی حشرات نیں ۔ ایہناں دے پنکھ نئیں ہُندے تے سجا حصا جِلد نوں چِھدن تے خون چوسن لئی خاص طور تے بنے ہُندے نیں ۔ پسو ہوائی طفیلی جاندار اے تے گبھن جانوراں تے پکھیرواں دا خون چوس کے اپنی خوراک حاصل کردے نیں ۔ ایہ بہت ڈھیٹھ تے موذی ہُندے نیں ۔ خصوصن ایہجے علاقےآں وچ پایا جاندا اے جِتھے دی آب و ہوا نم ہووے ۔ ایہنوں کھٹمل وی آکھیا جاندا اے تے انگلش وچ بیڈ بگز۔(bed bugse) وی کہیا جاندا اے ۔ ایہ اِنا تیز تے چلاک ہُندا اے کہ ڈنگن توں بعد سیکِنٹاں وچ غائب ہو جاندا اے ۔ کچھ لوکاں نوں پسو توں الرجی ہُندی اے تے سبھ توں پریشانی دی گل ایہ ہُندی آ کہ ایہ اک انسان دی بیماری بہت آسانی نال دوسرے انسان وچ منتقل کر دیندے نیں ۔ 1890 وچ کلکتے توں اک سمندری جہاز کراچی آیا ۔ ایس جہاز وچ چوہے تے پِسو وی بڑی تعداد وچ آگئے جیہدے نال طاعون دی وبا پھیل گئی سی ۔ انساناں دے نال نال جانوراں تے وی پِسو وار کر دے نیں ۔ کانگو وائرس اک خطرناک بیماری اے جیہڑی جانوراں تے انساناں وچ پِسوآں دی وجہ توں منتقل ہُندی اے ۔ ہُن تک ایہنوں مکمل ختم کرن دی کوئی خاص دوائی نئیں بن سکی ۔ لوک مختلف ٹوٹکے ورتدے نیں ۔ پسو یا کھٹمل گِلی تھاں واں سمیت ہر اوس تھاں بہت چھیتی پیدا ہوجاندے نیں جِتھے صفائی ستھرائی نہ ہووے تے کمرے ہوا دار نہ ہون ۔ ایس لئی رہائشی کمرےآں دیاں کھڑکیاں کھولنا بہت ضروری آ تاکہ باہر دی تازہ ہوا تے سورج دیاں شعاع واں نال کمرے وچوں بدبو گندگی تے جراثیم دا خاتما ہووے ۔ 

کچھ پسو ایہ نیں:

 بلی دا پسو (Ctenocephalides felis)
 کتے دا پسو (Ctenocephalides canis)
 انسانی پسو (Pulex irritans)
 شمالی چوہے دا پسو (Nosopsyllus fasciatus)
 دنیا بھر وچ پِسوآں دیاں دو ہزار توں وی زیادہ قِسماں نیں ۔ 


 ہور دیکھو 
 طاعون

گٹھ:حشرات
گٹھ:بیماریاں